Turkiyaning Bolgariya bilan chegaradagi Kirklareli shahrida xavfsizlik choralari kuchaytirildi. Maxsus xizmatlar Istanbul terakti ijrochisini shu shahardan qidirishmoqda. Bu haqda Hurriyet xabar tarqatdi. Nashr ma’lumotiga ko‘ra, shaharda terroristik trevoga e’lon qilingan. Kirklareli shahriga kirishda politsiya bo‘linmalari joylashtirilgan, ular avtomatlar bilan qurollangan. Shuningdek, Bolgariya bilan chegarada xavfsizlik choralari kuchaytirilgan. Bundan oldinroq, Turkiya TIV Istanbuldagi terakt ijrochisining shaxsi aniqlangani haqida ma’lum qilgandi.